ຊາວເຜົ່າມົ້ງ ໃຊ້ລະບົບ teleconferencing ເຜີຍແຜ່ຂ່າວ ແລະສົ່ງຂ່າວ ເຖິງກັນແລະກັນ
ລະບົບສື່ສານຜ່ານ​ທາງວິທະຍຸ ໂດຍໃຊ້ໂທລະສັບ ຫລື teleconferencing ເຮັດໃຫ້ຊາວເຜົ່າມົ້ງທີ່ຢູ່ຫ່າງໄກກັນ ໄດ້ໄກ້ຊິດກັນຫລາຍຂຶ້ນ.
ທ່ານຈະໂອ້ລົມກັບສະມາຊິກຂອງປະຊາຄົມຂອງພວກທ່ານໄດ້ແນວໃດ ຖ້າຫາກວ່າພວກທ່ານຢູ່ໄກກັນຄົນລະຟາກໂລກ? ຫລາຍໆຄົນກາງຕໍ່ອາໃສການສື່ສານທາງອິນເທີເນັທຂ້າມເຂດຊາຍແດນ ແລະກໍໃຊ້ອີເມລ ແລະ twitter ແລະສົ່ງຂໍ້ຄວາມໄປທາງໂທລະສັບ ແຕ່ສໍາລັບຊາວມົ້ງຫລາຍໆຄົນ ທີ່ຢູ່ຫ່າງໄກຈາກບ້ານເກີດເມືອງນອນຂອງພວກເຂົາເຈົ້າ ໃນຂົງເຂດເອເຊຍນັ້ນ - ລະບົບສື່ສານທາງໄກຜ່ານທາງວິທະຍຸ ຫລື teleconferencing ແມ່ນເປັນວິທີທີ່ພວກເຂົາເຈົ້ານິຍົມໃຊ້ກັນໃນການແບ່ງປັນຂໍ້ມູນແລະຂ່າວສານຕ່າງໆ ທອງປານມີເລຶ່ອງນີ້ ມາສະເໜີທ່ານ ຢູ່ໃນທົ່ວໂລກໃນແຕ່ລະມື້ ຊາວເອເຊຍຕາເວັນອອກສຽງໃຕ້ຫລາຍພັນຄົນ ຈັບໂທລະສັບ ຂອງພວກເຂົາເຈົ້າຂຶ້ນມາ ເພື່ອຈະຟັງວິທະຍຸ ພວກເຂົາເຈົ້າຈະເປີດຟັງສະຖານີນຶ່ງໃນຈໍາ ນວນຢ່າງໜ້ອຍ 20 ສະຖານີ ທີ່ອອກອາກາດຄືກັນກັບສະຖານີວິທະຍຸທໍາມະດາໆ ແຕ່ ແທນທີ່ຈະໝຸນຫາຄື້ນວິທະຍຸ ເຂົາເຈົ້າກັບໝຸນເລກໂທລະສັບໄປຍັງສະຖານີແຫ່ງນຶ່ງ //ສຽງ// ແມ່ຍິງຄົນນຶ່ງຢູ່ລັດແຄລິຟໍເນຍກໍາລັງຮ້ອງເພງໃຫ້ຫລາຍຮ້ອຍຄົນຟັງຜ່ານ ລະບົບທີ່ເອີ້ນວ່າ teleconference ຜ່ານທາງວິທະຍຸນີ້ ເພງທີ່ນາງຮ້ອງ ຊຸກຍູ້ໃຫ້ພວກເຍົາວະຊົນ ພາກັນ ຮັກສາປະເພນີວັທະນະທໍາຂອງຊາວມົ້ງ ໃຫ້ຄົງຢູ່ຕະຫລອດໄປ ນາງ ເຊີວາງ ນັ່ງຟັງເພງຢູ່ຫ້ອງຮັບແຂກທີ່ບ້ານຂອງນາງໃນລັດວໍຊິງຕັນ ນາງມີອາຍຸໃນໄວກາງຄົນ ແລະກໍດັ່ງດຽວກັບຊາວເຜົ່າມົ້ງຫລາຍໆຄົນນັ້ນ ສົງຄາມໄດ້ແຕກແຍກຄອບຄົວຂອງນາງ ໄປຢູ່ທົ່ວໂລກ ນາງເວົ້າວ່າ: ເວລານາງ ເຊີວາງ ມາຕົກອາເມຣິກາໃໝ່ໆນັ້ນ ນາງຮູ້ສຶກຫງອຍເຫງົາໂດດດ່ຽວ ໄດ້ງ່າຍຫລາຍ ນາງເຊີວາງເວົ້າວ່າ: ນັ້ນຫລ່ະຄືເຫດຜົນນຶ່ງທີ່ ລະບົບສື່ສານທາງໄກ ຫລື teleconference ຜ່ານທາງວິທະຍຸ ເຂົ້າມາມີບົດບາດ ນຶ່ງໃນຫລາຍໆວັດຖຸປະສົງນັ້ນກໍຄື ເພື່ອເຊື່ອມໂຍງພວກຊາວເຜົ່າມົ້ງທີ່ງ່ວມເຫງົາໂດດດ່ຽວ ໂດຍສະເພາະຄົນຄື ນາງ ເຊີ ວາງ ຜູ້ທີບໍ່ເຄີຍໄດ້ເຂົ້າໂຮງຮຽນ ຫລືຮຽນໃຊ້ຄອມພິວເຕີເລີຍນັ້ນ ລັດວໍຊິງຕັນ ມີປະຊາຄົມຊາວເຜົ່າມົ້ງທີ່ນ້ອຍໆ ແຕ່ບາດເວລານາງ ເຊີ ວາງ ໂທລະສັບເຂົ້າໄປຫາສະຖານີນຶ່ງຂອງລະບົບ teleconference ນາງກໍ ສາມາດຕິດຕໍ່ເຊື່ອມໂຍງເຂົ້າກັບຊາວມົ້ງກຸ່ມໃຫຍ່ກວ່າຫລາຍ //ສຽງ// ນາຍ ເຊັງຢາງ ເປັນຜູ້ນຶ່ງໃນພວກທີ່ກໍ່ຕັ້ງລະບົບສື່ສານ teleconference ຜ່ານທາງວິທະຍຸ ສໍາລັບຊາວມົ້ງຂຶ້ນມາ ທີ່ມີຊື່ວ່າ ສະຖານີວິທະຍຸລ່ອງ ແຈ້ງ ນາຍ ເຊັງ ຢາງ ອະທິບາຍໃຫ້ຟັງວ່າ ສະຖານີວິທະຍຸດັ່ງກ່າວນັ້ນເປີດບໍລິການ 24 ຊົ່ວໂມງ ຊຶ່ງມີລາຍການຕ່າງໆຫລາຍຢ່າງ ເຊັ່ນ ເພງ ນິທານເລຶ່ອງຜີ ຂ່າວເສດຖະກິດ ແລະເລື້ອງອື່ນໆອີກ ນາຍເຊັງ ຢາງ ປະເມີນວ່າ ມີຄົນປະມານ 3500 ຄົນ ໝຸນໂທລະສັບເຂົ້າມາເພື່ອຮັບຟັງ ວິທະຍຸລ່ອງແຈ້ງນີ້ ແທບທຸກມື້ ລາຍການນຶ່ງທີ່ປາກົດວ່າ ເປັນລາຍການທີ່ຄົນຟັງນິຍົມຫລາຍທີ່ສຸດນັ້ນ ກໍຄື ລາຍການຂ່າວຕອນແລງ ນີ້ຄືຂ່າວຕອນແລງມື້ນຶ່ງ ກ່ຽວກັບຍານອາວະກາດໄປກັບຂອງສະຫະລັດ //ສຽງ// ພວກຈັດລາຍການ ແປຂ່າວຮອບໂລກ ເປັນພາສາມົ້ງ ພາສາຢ້າວ ແລະ ລາວ ແຕ່ນອກນີ້ແລ້ວ ລະບົບສື່ສານ teleconference ກໍຍັງເປັນເວທີໂລກ ສໍາລັບໃຫ້ຊາວເຜົ່າມົ້ງຢູ່ໃນທົ່ວໂລກ ໄດ້ແລກປ່ຽນຂ່າວໃນທ້ອງຖິ່ນຂອງພວກເຂົາເຈົ້າ ສູ່ກັນຟັງ ນາຍ ຢາງ ກ່າວຕໍ່ໄປວ່າ ຜູ້ຟັງສາມາດໂທລະ ສັບເຂົ້າມາລາຍງານເຫດການສໍາຄັນໆ ເຊັ່ນການຕາຍ ຂອງຜູ້ນໍາປະຊາຄົມ ຄົນນຶ່ງ ເປັນຕົ້ນ ນາຍ ເຊັງ ຢາງ ເວົ້າວ່າ “ ສະຖານີວິທະຍຸລ່ອງແຈ້ງ ຕັ້ງຢູ່ລັດມິເນໂຊຕ້າ ແຕ່ລາຍການຕ່າງໆທີ່ອອກ ອາກາດກໍມີ ໂຮມທັງລາຍການຈາກປະຊາຄົມໃນພາກພື້ນຢຸໂຣບ ເອເຊຍຕາເວັນອອກສຽງໃຕ້ ພ້ອມກັບຂ່າວທີ່ຖືວ່າ ສໍາຄັນຕໍ່ພວກເຂົາເຈົ້າ ນາຍ ເຊັງ ຢາງ ເວົ້າວ່າ //ສຽງ// ໃນມື້ນີ້ ນາງ ເຊີ ວາງ ກໍເຂົ້າປະກອບສ່ວນໃນລາຍການຂອງວິທະຍຸ teleconference ນີ້ນໍາ ຄືນາງຮ້ອງເພງຮັກພື້ນເມືອງຂອງຊາວເຜົ່າມົ້ງ ໃຫ້ເພື່ອນຮ່ວມລາຍການຟັງ //ສຽງຮ້ອງເພງ// ນາງ ເຊີ ວາງ ເວົ້າວ່າ ການແບ່ງປັນຫລືການໄດ້ໂອ້ລົມກັບພວກອື່ນທາງໂທລະສັບນັ້ນ ແມ່ນຊ່ວຍໃຫ້ນາງໄດ້ເຊື່ອມໂຍງຕິດຕໍ່ກັບພວກຄົນທີ່ເຄີຍມີປະສົບການແບບດຽວກັບນາງ ເຊັ່ນ ການສູນເສຍພວກພີ່ນ້ອງໃນສົງຄາມ ແລະການໄປຕັ້ງຊີວິດໃໝ່ໃນຕ່າງແດນ ເປັນຕົ້ນ ນາງ ເຊີ ວາງ ເວົ້າວ່າ ແຕ່ເມື່ອຮູ້ສຶກວ່າ ທຸກໆຄົນທີ່ໄດ້ຟັງລາຍການວິທະຍຸລ່ອງແຈ້ງທາງໂທລະສັບ ພາກັນເຂົ້າໃຈໃນຊີວິດຂອງນາງ ນາງ ເຊີ ວາງ ກໍກ່າວວ່າ ນາງຮູ້ສຶກດີຫລາຍຂຶ້ນ ແລະເຮັດໃຫ້ລາວມີຄວາມສຸກໃຈ ………